সাতক্ষীরা,বাংলাদেশনিউজ২৪x৭.কম;  সাতক্ষীরা ডিবি পুলিশের হাতে আটক ছয় জুয়াড়িকে ৩০ হাজার টাকা নিয়ে ছেড়ে দিয়েছে। জুয়ার বোর্ড  থেকে আরও প্রায় ২০ হাজার টাকা হাতিয়ে নিয়েছে বলে অভিাযাগ উঠেছে। সোমবার রাত সাড়ে নয়টার দিকে সাতক্ষীরা সদর উপজেলার সীমান্তবর্তী ছয়ঘরিয়া গ্রামে এ ঘটনা ঘটে। এদিকে, মঙ্গলবার সকাল ৯টায় আগরদাড়ি ইউপির ভারপ্রাপ্ত চেয়ারম্যান আনারুল সানার সাতক্ষীরা সদর উপজেলার কাশেমপুরের বাড়িতে ডিবি পুলিশ অভিযান চালায়। এ সময় চেয়ারম্যানসহ ৫০০ গ্রাম হেরোইন আটক করা হয়। ডিবি পুলিশ ৫০ হাজার টাকার বিনিময়ে তাকে ছেড়ে দিয়ে ৩৫০ গ্রাম হেরোইন গায়েব করে। সাতক্ষীরা সদর উপজেলার বৈকারি ইউনিয়ান আওয়ামী লীগের সভাপতি রবিউল ইসলাম জানান, সোমবার রাত সাড়ে নয়টার  দিকে ১৮-২০ জন বৈকারি গ্রামের মাঠের মধ্যে তাস খেলা করছিল। এ সময় সাতক্ষীরা ডিবি পুলিশের এস আই অমল কুমারের নেতৃত্বে সাদা পোশাকে ৬-৭ জন মাইক্রোবাসে করে ঘটনাস্থালে যেয়ে জুয়ার বোর্ড ঘেরাও করে। তারা ঘটনাস্থল থেকে বৈকারী গ্রামের মো: ওবায়দুল্লাহ, আব্দুস ছামাদ, মো: রজব আলি, নুনু গাজী, হাছান আলী ও খলিল নগর গ্রামের আব্দুল জলিলকে আটক করে। এ সময় অন্যরা পালিয়ে যায়। সুত্র জানায়, ডিবি পুলিশের এসআই অমল কুমার রায় তাদের দুজনের কাছ থেকে ১৫ হাজার টাকা, রজব আলি কাছ থেকে চার হাজার ৭০০ টাকা, আব্দুল জলিলের কাছ থেকে ৪ হাজার টাকা,  নুনু গাজীর কাছ থেকে ২ হাজার ৩০০ টাকা আব্দুস ছামাদের কাছ থেকে চার হাজার টাকা জোর করে নেয়। এছাড়া মঙ্গলবার সকালে আগরদাঁড়ি ইউপির ভারপ্রাপ্ত চেয়ারম্যান মাদক চোরাচালানি আনারুল ইসলামের বাড়িতে ডিবি পুলিশের পরিদর্শক আমল রায়ের নেতৃত্বে পুলিশ হানা দেয়। এ সময় তার বাড়ি থেকে ৫০০ গ্রাম হেরোইনসহ চেয়ারম্যানকে আটক করে। পরে ৫০ হাজার টাকা নিয়ে তাকে ছেড়ে দেওয়ার পর অফিসে ১৫০ গ্রাম হেরোইন জমা দেখানো হয়। গায়েব হওয়া হেরোইনের দাম ৩৫ লাখ টাকা। এ ব্যাপারে সাতক্ষীর ডিবি পুলিশের এসআই অমল কুমার রায় জানান, তিনি ঘটনাস্থলে গিয়েছিলেন। কয়েক  জন জুয়ড়িকে আটকের চেষ্টা করেছিলেন। কিন্ত তাদেরকে আটক করতে পারেননি। টাকা আদায়ের ঘটনা সঠিক নয় বলে তিনি দাবি করেন। তবে আনারুল চেয়ারম্যানের বাড়ি থেকে ১৫০ গ্রাম হেরোইন উদ্ধারের কথা স্বীকার করে বলেন, তিনি অভিযানের আগে পালিযে যান। তিনি আরও জানান, উদ্ধারকৃত হেরোইনগুলি পরীক্ষা করে পরবর্তী সিদ্ধান্ত নেয়া হবে। সাতক্ষীরা গোয়েন্দা ডিবি পুলিশের ইন্সপেক্টর রবিউল ইসলাম জানান, তিনি ঘটনাটি শুনেছেনে। বিষয়টি খোঁজ নিয়ে দেখা হচ্ছে।  বাংলাদেশনিউজ২৪x৭.কম/এমএ/এসএকে.